เรื่องร้องเรียน (สายไฟ) วันที่ 2022-08-09 04:22:16 — แขวงคลองตัน เขตคลองเตย จังหวัดกรุงเทพมหานคร
ตั้งแผง ตั้งโต๊ะ ตั้งตู้ รถเข็น ตั้งล้ำลงมาอยู่บาทวิถีทุกวัน ทั้งวัน
ตั้งแต่ร้านก๋วยเตี๋ยวนี้ไปจนถึงสุขุมวิท 24 แผงค้าทั้งหลายตั้งล้ำตลอดทุกวัน ยิ่งช่วงเที่ยงไปถึงเย็นจะตั้งทั้งสองฝั่ง และมีรถมอเตอร์ไซค์ขึ้นมาจอดบนบาทวิถี
เข้าใจว่า เทศกิจมาเตือนหลายครั้ง และเราก็แจ้งหลายรอบแล้ว หากพวกเค้าไม่ปฏิบัติตามกฎหมาย เหตุใดเจ้าหน้าที่เทศกิจ จึงไม่เก็บอุปกรณ์และปรับเงิน เพื่อให้เข็ดหลาบ (อาจจะปรับไม่เยอะและกรณีจะไม่ทำอีก ก็คืนของให้...หากกฎหมายสามารถให้ทำได้) เพราะที่ผ่านมาแค่ถ่ายรูป ตักเตือน จบ
และกรุณาห้ามตั้งล้ำลงบาทวิถีทุกกรณี มิใช่ให้ตึกแถวที่ติดบาทวิถี ตั้งล้ำลงมาได้ แล้วบอกว่า ล้ำนิดหน่อย แบบนี้อาจจะทำให้พ่อค้า แม่ค้าที่ไม่มีตึกแถวที่ติดบาทวิถีคิดว่าท่านเลือกปฏิบัติได้
หมายเหตุ ร้านก๋วยเตี๋ยวนี้ นอกจากจะตั้งตู้ปิ้งและตู้กับข้าว บางช่วงตั้งเตาทอดของเพิ่ม ล้ำเข้าบาทวิถีทั้งวันแล้ว ตู้ปิ้งหมูสเต๊ะนี้ ใช้ถ่านไม่ใช่ไฟฟ้า มีสะเก็ดไฟ และมีความร้อนและตั้งอยู่ติดกับเสาเหล็ก (ไม่ทราบว่ามีสายไฟอยู่ด้านในหรือไม่) แต่ไม่สมควรอย่างยิ่ง หากร้านต้องการจะขายหน้าร้านและตั้งนอกกระจก ร้านควรจะขยับกระจกเข้าด้านใน เพื่อจะได้ตั้งตู้หมูสเต๊ะและตู้กับข้าวให้อยู่ในแนวเขตของอาคาร จะได้ไม่ตั้งล้ำลงมาบนบาทวิถี และบริเวณดังกล่าวอยู่ใกล้แผ่นทางที่ทำไว้สำหรับผู้พิการทางสายตา